34. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70050/348 της 20 Ιαν./21 Φεβρ. 1986 (ΦΕΚ Β΄ 66) Καθορισμός προϋποθέσεων εκ νέου απογραφής διαγραφέντων ναυτικών σύμφωνα με το άρθρ. 35 του Νόμ. 1085/80 (και εξαιρέσεις διαγραφής). Έχοντας υπόψη: α)Το άρθρ. 63 του Κώδικα Δημοσίου Ναυτικού Δικαίου (Ν.Δ. 187/73). β)Το άρθρ. 35 του Νόμ. 1085/80. γ)Το από 3.9.85 Πρακτικό Σύσκεψης στο ΝΑΤ που διαβιβάστηκε με το Ε. 206/17.9.85 ΝΑΤ, αποφασίζουμε: Άρθρ.1.-Επαναπογράφονται στα οικεία Μητρώα οι ναυτικοί, που διαγράφτηκαν, σύμφωνα με το άρθρ. 63 του ΚΔΝΔ, όπως συμπληρώθηκε με το άρθρ. 35 του Νόμ. 1085/80, ανεξαρτήτως ηλικίας, μετά από σχετική αίτηση και προσκόμιση πιστοποιητικού υγειονομικής εξέτασης από την ΥΕΑΝΕΘ, σύμφωνα με τις περί υγειονομικής εξέτασης των απογραφομένων ναυτικών διατάξεις, όπως παρακάτω: 1.Οι ναυτικοί, που είναι κάτοχοι αποδεικτικών ναυτικής ικανότητας (Διπλώματα-Πτυχία-Άδειες). 2.Οι απόφοιτοι ΑΔΣΕΝ και Ν. Λυκείων. «3.Οι ναυτικοί ηλικίας μέχρι 50 ετών που έχουν τουλάχιστον 3μηνο πραγματική θαλάσσια υπηρεσία και οι άνω των 50 ετών 4μηνο πραγματική θαλάσσια υπηρεσία. Ως πραγματική θαλάσσια υπηρεσία, κατά την έννοια της παρούσης αποφάσεως θεωρείται και η πραγματοποιηθείσα σε πλοία με ξένη σημαία συμβεβλημένα ή όχι με το ΝΑΤ, εφόσον αυτή αποδεικνύεται από επίσημα στοιχεία. Η παρ. 3 αντικαταστάθηκε ως άνω από το άρθρ. 1 της 2211.2/4/89/5-11 Οκτ. 1989 (ΦΕΚ Β΄ 785) απόφ. Υπ. Εμπ. Ναυτιλίας. Άρθρ.2.-Διαγραφέντες γενικά ναυτικοί, σύμφωνα με τις διατάξεις της παρ. 4 του άρθρ. 35 του Νόμ. 1085/80, μπορούν να επαναπογράφουν, εφόσον πληρούν τις πάγιες διατάξεις περί απογραφής ναυτικών. Άρθρ.3.-Εξαιρούνται της δυνατότητας επαναπογραφής κατά τις διατάξεις των άρθρ. 1 και 2 της απόφασης αυτής, οι Δημόσιοι υπάλληλοι, οι στρατιωτικοί, οι συνταξιούχοι και γενικά οι έχοντες ασυμβίβαστο με την ιδιότητα του ναυτικού. Η εξαίρεση αυτή δεν επεκτείνεται στους καθηγητές των Σχολών Εμπορικού Ναυτικού, στρατιωτικούς ή πολίτες γενικά. Άρθρ.4.-1.Ο χρόνος κατά τον οποίο ο ναυτικός κωλυόταν για ναυτολόγηση (στράτευση, ανεργία, ασθένεια, στέρηση Ν.Φ.), δεν λαμβάνεται υπόψη για τον υπολογισμό του χρόνου που προβλέπεται από το άρθρ. 35 παρ. 4 του Νόμ. 1085/80. 2.Η απόδειξη της πιο πάνω αδυναμίας προς ναυτολόγηση θα γίνεται με την προσκόμιση επίσημων δικαιολογητικών. Άρθρ.5.-1.Οι ναυτικοί, που επαναπογράφονται, σύμφωνα με την παρούσα, θα απογράφονται με τον αριθμό του προηγούμενου Ν.Φ., διατηρώντας τον ίδιο αριθμό Μητρώου Ναυτικού. 2.Τα Ν.Φ. των διαγραφέντων από τα Μητρώα Ναυτικών θα σφραγίζονται με την ένδειξη «ΔΕΝ ΙΣΧΥΕΙ ΓΙΑ ΝΑ ΥΤΟΛΟΓΗΣΗ» (Άρθρ. 35 παρ. 4 Νόμ. 1085/80) «και θα κρατούνται από τους ίδιους τους ναυτικούς, για οποιαδήποτε εξωεπαγγελματική χρήση. Άρθρ.6.-Εξαιρούνται από την εφαρμογή της παρ. 4 του άρθρ. 35 του Νόμ. 1085/80, οι κατηγορίες που προβλέπονται στις περί ειδικών προσόντων απογραφής ναυτικών διατάξεις. Η ισχύς της απόφασής μας αυτής αρχίζει από τη δημοσίευσή της στην Εφημερίδα της Κυβερνήσεως. 